Vanessa Mdee

**Vanessa Hau Mdee** (amezaliwa jijini Arusha tarehe 7 Juni 1988) ni mwanamuziki wa Tanzania, rapa, mtunzi wa nyimbo na mtangazaji wa televisheni na redio. Jina lingine la Vanessa Mdee ni *Vee Money*. Vanessa Mdee anafahamika kwa kuwa mtanzania wa kwanza kuwa mtangazaji wa MTV. Vanessa alikuwa mtangazaji wa *Epic Bongo Star Search* na *Dume Challenge* ndani ya ITV Tanzania. Mwishoni mwa mwaka 2012, Vanessa alijiunga na ''B'Hits Music Group*.

Baada ya kujiunga na *B'hits Music Group*, Mdee alishirikiana na rapa kutoka Tanzania A.Y. kwenye wimbo wa *Money*. Pia, alishirikiana na Ommy Dimpoz, msanii wa Bongo Flava, kwenye wimbo wa *Me and You*, ambao baadaye ulichaguliwa kuwa wimbo bora wa mwaka kwenye Tuzo za Muziki za Kilimanjaro za mwaka 2013. Mnamo mwaka 2015 na 2016, alitoa nyimbo tatu ("Nobody But Me", "Never Ever" na "Niroge") ambazo zilipokelewa vyema. Mwaka 2018, alisainiwa chini ya lebo na *Universal Music Group* Pia aliwahi kuwa jaji kwenye mashindano ya vipaji Afrika Mashariki "East Africa Got Talent". 

## Maisha yake ya awali na elimu yake
Vanessa Mdee amekuwa na tamaduni mbalimbali baada ya kuishi katika miji mbalimbali duniani kama vile New York, Paris, Nairobi na Arusha. 

Alipata elimu ya sekondari katika shule iitwayo *Arusha Modern High School*. Alipata elimu ya juu katika Chuo Kikuu cha Kikatoliki cha Afrika Mashariki (Kiingereza: Catholic University of Eastern Africa) na kuchukua shahada ya Sheria. Alianza kujishughulisha na ubunifu na sanaa.

## Kazi yake
### 2007: Utafutaji wa mtangazaji wa MTV
Mwanzoni mwa mwaka 2007, Mdee alipata fursa ya kushiriki katika Utafutaji wa mtangazaji wa MTV (Kiingereza: MTV VJ Search) huko Dar es Salaam. Baadaye, alijiunga na *Carol na Kule* kuandaa *Coca Cola Chart Express*. Mnamo mwaka 2008, Vanessa Mdee alikuwa anaishi nchini Tanzania na nchi nyingine za Afrika huku akijihusisha na utayarishaji wa matukio huko Nigeria, Afrika Kusini, Kenya, Msumbiji, Angola, Uganda, na Jamhuri ya Kidemokrasia ya Kongo. Pia alijulikana nchini Marekani na Brazil.

### 2008: Shirika la *Staying Alive*
Mnamo mwaka 2008, Vanessa Mdee alifanya kazi na Shirika la *Staying Alive* (Kiingereza: Staying Alive Foundation). Alitembelea *Uwanja wa Fisi'' na Balozi maalum wa Shirika la Staying Alive, Kelly Rowland. Pia alijiunga na kampeni ya Zinduka iitwayo **Malaria No More**, kampeni hii inalenga kukomesha malaria.

### East Africa's Got Talent 
Mnamo Julai 2019, Vanessa Mdee alitambulishwa kama mmoja wa majaji wanne waanzilishi wa msimu wa kwanza wa ''East Africa's Got Talent'', ambayo ilianza kuonyeshwa Agosti 2019. 

## Money Mondays 
Vanessa Mdee alitoa albamu yake ya kwanza 'Money Mondays' tarehe 15 Januari 2018. Albamu hii ina jumla ya nyimbo kumi na nane, huku mbili zikiwa kama nyimbo za ziada na kumi na sita kama nyimbo rasmi. Baadhi ya nyimbo ni pamoja na Bambino amemshiikisha Reekado Banks, Cash Madame, Bounce na Kisela amemshirikisha Mr.P wa P Square.

## MTV Shuga 
Vanessa Mdee alionekana kwenye mfululizo wa tamthilia ya televisheni ya MTV Shuga Down South kama Stormi the glam madam.

## Diskografia 
## Tazama pia 
* Mimi Mars

## Marejeo 
## Viungo vya nje 
* Vanessa Mdee YouTube Channel
* Vanessa Mdee  tovuti rasmi
Jamii:Waliozaliwa 1988
Jamii:Wanamuziki wa Tanzania
Jamii:Watu walio hai
Jamii:Wanawake wa Tanzania
Jamii:WikiGap 2020 Tanzania